Програм здравствене заштите

Циљ здравствене заштите је брига о здрављу и свестраном развоју физичких и психичких способности ученика као и њихово припремање за здрав и нормалан живот и рад.
Здравствена заштита ученика обухвата:
- Стицање знања, формирање ставова, понашање ученика у складу са здравим начином живота и развијање хуманих односа међу људима.
- Унапређивање хигијенских и радних услова у школи и елиминисање утицаја који штетно делују на здравље.
- Упознавање биолошких и физиолошких функција организма.
- Остваривање активног односа и узајамне сарадње школе, породице и заједнице ради утицања на развој, заштиту и унапређење здравља ученика.                
Овим програмом су обухваћени сви ученици од И – ВИИИ разреда.

Непосредна здравствена заштита ученика се остварује у Дому здравља и обухвата бригу о здрављу и развоју ученика, предузимање мера за спречавање обољења, чување и побољшање здравља, откривање обољења и лечење оболелих.
У оквиру превентивног рада на здравственој заштити ученика обавља се:
1. Преглед ученика пре уписа у И разред
2. Вакцина и ревакцина /први и осми разред/
3. Систематски прегледи
4. Контролни прегледи ученика код којих се на систематском прегледу пронађе неко обољење
5. Прегледи ученика  пре спортских такмичења
6. Специјални преглед особља које раде са намирницама у школској кухињи
7. Комисијско ослобађање од физичког васпитања (делимично или потпуно)
8. Контрола кухиње (услови рада снабдевање робом, намирницама, чување и издавање намирница, издавање хране и уклањање отпадних материја)
9. Контрола санитарно - хигијенских услова живота и рада
10. Стоматолошки прегледи и превентивна заштита зуба.
У оквиру плана и програма рада основне школе обрађиваће се следећи садржаји:
Одржавање хигијене прибора, тела и одела, хигијена радног места у кући и школи, правилна исхрана, витамини и њихов значај за здравље,  да ли бринемо о својој кичми, значај физичке активности за очување здравља, полне разлике између дечака и девојчица, пубертет, најчешће болести и њихова превенција, где се лечимо, алкохол и пушење, наркоманија, итд. 
